VILKÅR FOR MICROSOFT-SOFTWARE
MICROSOFT SYSTEM CENTER SERVICE MANAGER 2010 SERVICE PACK 1
Disse licensvilkår er en aftale mellem Microsoft Corporation (eller, afhængigt af hvor De bor, et af dets associerede selskaber) og Dem. De bedes læse dem. De gælder for ovennævnte software, som omfatter de eventuelle medier, De måtte have modtaget den på. Licensvilkårene gælder også for alle Microsofts
•	opdateringer
•	supplementer
•	internetbaserede tjenester og
•	supporttjenester
til ovennævnte software, medmindre andre vilkår gælder for disse ydelser. Hvis det er tilfældet, gælder sådanne medfølgende vilkår.
Ved at tage softwaren i brug accepterer De disse vilkår. Såfremt De ikke kan acceptere vilkårene, har De ikke ret til at bruge softwaren. De bedes i stedet returnere den til forhandleren for at få refunderet købesummen eller udstedt en kreditnota. Hvis De ikke kan få refusion af købesummen der, skal De kontakte Microsoft eller Microsoft Danmark for at få oplysninger om Microsofts regler for refusion. Se www.microsoft.com/worldwide. I Danmark skal De ringe på telefon 44 89 01 00 eller se www.microsoft.com/danmark/.
Hvis De overholder disse licensvilkår, har De nedenstående rettigheder for hver softwarelicens, De anskaffer.
1.	OVERSIGT
a.	Licensterminologi.
•	Forekomst. De opretter en "forekomst" af software ved at udføre softwarens konfigurations- og installationsprocedure. De opretter også en forekomst af software ved at kopiere en eksisterende forekomst. Referencer til software i nærværende aftale omfatter "forekomster" af softwaren.
•	Køre en forekomst. De "kører en forekomst" af software ved at indlæse den i hukommelsen og udføre en eller flere af de tilhørende instruktioner. Når en forekomst kører, anses den for at køre (uanset om de tilhørende instruktioner fortsat udføres), indtil den fjernes fra hukommelsen.
•	Operativsystemmiljø. Et "operativsystemmiljø" er
•	hele eller en del af en forekomst af et operativsystem, eller hele eller en del af en forekomst af et virtuelt (eller på anden måde emuleret) operativsystem, der muliggør særskilt maskinidentitet (primært computernavn eller lignende entydig identifikator) eller særskilte administrative rettigheder, og
•	forekomster af programmer, hvis nogen, som er konfigureret til at køre på operativsystemforekomsten eller delene, der er identificeret herover.
Der findes to typer operativsystemmiljøer: fysiske og virtuelle. Et fysisk operativsystemmiljø er konfigureret til at køre direkte på et fysisk hardwaresystem. Den operativsystemforekomst, der bruges til at køre hardwarevirtualiseringssoftware (f.eks. Microsoft Virtual Server eller lignende teknologier) eller til at levere hardwarevirtualiseringstjenester (f.eks. Microsoft-virtualiseringsteknologi eller lignende teknologier), opfattes som værende en del af det fysiske operativsystemmiljø. Et virtuelt operativsystemmiljø er konfigureret til at køre på et virtuelt (eller på anden vis emuleret) hardwaresystem. Et fysisk hardwaresystem kan have et af eller begge følgende miljøer:
•	ét fysisk operativsystemmiljø
•	et eller flere virtuelle operativsystemmiljøer.
•	Server. En server er et fysisk hardwaresystem, der kan køre serversoftware. En hardwarepartition eller et kontaktelement (blade) anses for at være et separat fysisk hardwaresystem.
•	Tildeling af en licens. At tildele en licens betyder blot at udpege den pågældende licens til brug for én enhed eller bruger.
b.	Software. Softwaren omfatter
•	serversoftware og
•	yderligere software, som kun må bruges direkte sammen med serversoftwaren eller indirekte via anden yderligere software.
c.	Licensmodel. Softwaren er givet i licens baseret på
•	det antal forekomster af serversoftwaren, De kører, 
•	det antal fysiske eller virtuelle operativsystemmiljøer, som disse forekomster af serversoftware administrerer, og/eller
•	antallet af brugere af administrerede fysiske og virtuelle operativsystemmiljøer.
2.	PRODUKTNØGLE. Softwaren kræver en nøgle for at blive installeret eller for at De kan få adgang til den. De er ansvarlig for brugen af de nøgler, der er tildelt til Dem. De bør ikke dele nøglerne med tredjeparter.
3.	BRUGSRETTIGHEDER.
a.	Tildeling af licensen til serveren.
i.	Før De kører en forekomst af serversoftwaren i henhold til en softwarelicens, skal De tildele den pågældende licens til en af Deres servere. Denne server er den licenserede server for den pågældende licens. De har ret til at tildele andre softwarelicenser til samme server, men De har ikke ret til at tildele samme licens til mere end en server.
ii.	De har ret til at overflytte en softwarelicens, men ikke inden for 90 dage fra den seneste licenstildeling. De har ret til at overflytte en softwarelicens før tiden, hvis De nedlægger den licenserede server på grund af en permanent hardwarefejl. Hvis De overflytter en licens, bliver den server, De overflytter licensen til, den nye licenserede server for den pågældende licens.
b.	Kørsel af forekomster af serversoftwaren. De har til enhver tid ret til at køre én forekomst af serversoftwaren i ét fysisk eller virtuelt operativsystemmiljø på den licenserede server.
c.	Kørsel af forekomster af yderligere software. De har ret til at køre eller på anden vis bruge et vilkårligt antal forekomster af nedenstående yderligere software i fysiske eller virtuelle operativsystemmiljøer på et vilkårligt antal enheder. De har kun ret til at bruge yderligere software direkte sammen med serversoftwaren eller indirekte via anden yderligere software. 
For alle versioner af System Center Service Manager 2010
•	Datalageradministrationsserver
•	Datalagerdatabase
•	Service Manager-konsol
•	Selvbetjeningsportal
Kun for System Center Service Manager 2010 med SQL Server 2008 Technology
•	Delte værktøjer til Analysis Services
•	Business Intelligence Development Studio
•	Tilslutningskomponenter
•	Juridiske komponenter
•	Administrationsværktøjer
•	Klientkomponenter til Notification Services
•	Rapportstyring for Reporting Services
•	Delte værktøjer til Reporting Services
•	SQL Server 2008 Books Online 
•	Delte værktøjer til SQL Server 2008
•	Software Development Kit
•	SQLXML-klientfunktioner
•	Mobilserverværktøjer til SQL Server
d.	Oprettelse og lagring af forekomster på Deres servere eller lagringsmedier. De har nedenstående yderligere rettigheder for hver softwarelicens, De køber.
•	De har ret til at oprette et vilkårligt antal forekomster af serversoftwaren og yderligere software.
•	De har ret til at gemme forekomster af serversoftwaren og yderligere software på en af Deres servere eller et af Deres lagringsmedier.
•	De har alene ret til at oprette og gemme forekomster af serversoftwaren og yderligere software med henblik på at udøve Deres ret til at køre forekomster af serversoftwaren i henhold til en af Deres softwarelicenser som beskrevet (De må f.eks. ikke distribuere forekomster til tredjemand).
e.	Medfølgende Microsoft-programmer. Softwaren indeholder andre Microsoft-programmer. Licensvilkårene for disse programmer gælder for Deres brug af dem.
f.	Licensvilkår for SQL Server 2008 Technology. Hvis Deres version af serversoftwaren inkluderer SQL Server 2008 Technology, må De på et hvilket som helst tidspunkt køre én forekomst af denne teknologi i ét fysisk eller  virtuelt operativsystemmiljø på én server udelukkende med henblik på at understøtte serversoftwaren. De behøver ikke SQL Server-CAL'er til denne brug. De har ret til at oprette og gemme forekomster af SQL Server 2008 Technology på Deres servere eller lagermedier udelukkende med henblik på at udøve Deres ret til at køre en forekomst af SQL Server 2008 Technology under en hvilken som helst af Deres softwarelicenser.
4.	LICENSKRAV OG/ELLER YDERLIGERE BRUGERVILKÅR.
a.	Administrationslicenser.
i.	De skal erhverve, og tildele en enhed eller bruger, den relevante kategori og type af administrationslicens til de operativsystemmiljøer (OSE'er), som De vil bruge Deres forekomster af serversoftware til direkte eller indirekte at administrere.
ii.	Kategorier af Administrationslicenser. Der findes to kategorier af administrationslicenser: Klient og server. Kategorien af den påkrævede licens afhænger af den operativsystemsoftware, der kører i et OSE. Administrerede OSE'er, der kører serveroperativsystemsoftware, kræver serveradministrationslicenser. Alle andre administrerede OSE'er kræver klientadministrationslicenser. En enkelt enhed kan have en blanding af OSE'er, herunder et undersæt der kører serveroperativsystemer. I så fald skal De bruge en blanding af de to kategorier for denne enhed.
iii.	To Typer af Klientadministrationslicenser. Der findes to typer klientadministrationslicenser: Én for administrerede OSE'er og én for brugere.
•	Deres OSE-klientadministrationslicenser tillader, at Deres forekomster af serversoftwaren administrerer et lige antal OSE'er, der bruges af alle brugere.
•	Deres brugerklientadministrationslicenser tillader, at Deres forekomster af serversoftware administrerer de OSE'er, der bruges af hver enkelt bruger, som har fået tildelt en brugerklientadministrationslicens. Hvis De har mere end én bruger, der anvender et OSE, og De ikke licenserer efter OSE, skal De tildele brugerklientadministrationslicenser til hver enkelt af disse brugere.
Deres klientadministrationslicenser tillader ikke administration af et OSE, der kører et serveroperativsystem.
iv.	Én Type Serveradministrationslicens. Der er ingen brugerindstilling for serveradministrationslicenser. OSE-serveradministrationslicensen er den eneste type serveradministrationslicens, De kan erhverve. Deres OSE-serveradministrationslicenser tillader, at Deres forekomster af serversoftwaren administrerer et tilsvarende antal OSE'er. Hvis De administrerer et virtuelt OSE på den licenserede enhed, og det fysiske OSE udelukkende bruges til at køre hardwarevirtualiseringssoftware, tilbyde hardwarevirtualiseringstjenester og køre software til at administrere og servicere operativsystemmiljøer på denne enhed, kan De administrere dette virtuelle OSE og det fysiske OSE under en enkelt serveradministrationslicens. Deres serveradministrationslicenser tillader ikke administration af et OSE, der kører med anden operativsystemsoftware end serveroperativsystemsoftwaren.
v.	Tildeling af Administrationslicenser.
•	De relevante administrationslicenser:
•	Server eller klient
•	OSE eller bruger
•	Hvis De erhverver brugerklientadministrationslicenser, skal De tildele dem til brugerne af Deres administrerede OSE'er.
•	Hvis De erhverver OSE-klient- eller serveradministrationslicenser, skal De tildele dem til de enheder, hvor de administrerede OSE'er skal køre. En hardwarepartition eller -blade betragtes som en separat enhed. Antallet af OSE'er, der til enhver tid administreres på en enhed, må ikke overstige det antal OSE-klient- eller serveradministrationslicenser, der er tildelt til denne enhed (undtaget i tilfælde hvor De har tilladelse til at administrere det fysiske OSE og et virtuelt OSE under en enkelt serveradministrationslicens som angivet ovenfor).
•	I forhold til dette afsnit betyder at "administrere" et OSE at
•	anmode om eller modtage data om,
•	konfigurere eller
•	give anvisninger til den hardware eller software, der er knyttet til OSE'et, udover at opdage forekomsten af en enhed.
•	De behøver ikke en administrationslicens til
•	en hvilken som helst af Deres OSE'er, der kører forekomster af serversoftwaren på Deres licenserede servere,
•	et hvilket som helst af deres OSE'er, hvor der ikke kører nogen forekomster af software eller
•	en hvilken som helst af Deres enheder, der udelukkende fungerer som netværksinfrastrukturenheder (OSI-lag 3 eller under),
•	en hvilken som helst af Deres enheder, som De udelukkende foretager out of band-administration for. 
"Out of band-administration" består af interaktion via en netværksforbindelse med en hardwareadministrationscontroller med henblik på at overvåge og administrere hardwarekomponenters status, som f.eks.:
•	systemtemperatur
•	blæserhastighed
•	tænd/sluk
•	systemnulstilling
•	processortilgængelighed.
Overvågning af udnyttelse af følgende betragtes som indirekte administration af OSE'et og kræver en administrationslicens:
•	processor 
•	RAM 
•	NIC
•	lagring.
•	Med en hvilken som helst forekomst af serversoftwaren på Deres licenserede servere må De administrere:
•	et hvilket som helst antal OSE'er på en enhed, når De har tildelt et tilsvarende antal server- eller klientadministrationslicenser til den pågældende enhed.
•	de OSE'er, Deres brugere bruger, når De har tildelt klientadministrationslicenser til disse brugere.
•	De må dog administrere det fysiske OSE og et hvilket som helst virtuelt OSE under en enkelt serveradministrationslicens, hvis De bruger det fysiske OSE til det begrænsede formål, der er beskrevet ovenfor.
vi.	Gentildeling af Administrationslicenser. De må
•	permanent gentildele en administrationslicens fra en enhed til en anden eller en brugerklientadministrationslicens fra en bruger til en anden; eller
•	midlertidigt gentildele en administrationslicens til en lånerenhed, mens den første enhed er ude af drift, eller en brugerklientadministrationslicens til en vikar, mens brugeren er fraværende.
b.	Multipleksing. Hardware eller software, som De bruger til at
•	sammenkøre forbindelser
•	omdirigere oplysninger eller
•	reducere antallet af OSE'er, som softwaren administrerer direkte
(undertiden kaldet "multipleksing" eller "pooling"), reducerer ikke det antal licenser af nogen art, De har brug for.
c.	Ingen adskillelse af serversoftware. De har ikke ret til at adskille serversoftwaren til brug i mere end et operativsystemmiljø i henhold til en enkelt licens, medmindre der gives udtrykkelig tilladelse dertil. Dette gælder, uanset om operativsystemmiljøerne findes på samme fysiske hardwaresystem.
5.	INTERNETBASEREDE TJENESTER. Microsoft leverer internetbaserede tjenester med softwaren. Microsoft kan til enhver tid ændre eller annullere dem.
6.	BENCHMARKTEST. De skal indhente skriftlig tilladelse fra Microsoft, før De offentliggør resultaterne af nogen benchmarktest af softwaren til tredjepart.
7.	OMFANGET AF LICENSEN. Softwaren er licenseret og ikke solgt. Denne aftale giver Dem kun visse rettigheder til at bruge softwaren. Microsoft forbeholder sig alle øvrige rettigheder. Medmindre gældende lovgivning giver Dem flere rettigheder, har De kun ret til at bruge softwaren i overensstemmelse med denne aftales udtrykkelige ordlyd. De skal ved at gøre dette overholde alle tekniske begrænsninger i softwaren, der kun tillader, at De kan bruge den på bestemte måder. Yderligere oplysninger finder De på adressen www.microsoft.com/licensing/userights. De må ikke
•	arbejde uden om de tekniske begrænsninger i softwaren,
•	foretage reverse engineering, dekompilering eller disassemblering af softwaren, medmindre, og kun i det omfang, sådanne handlinger udtrykkeligt og på trods af nærværende begrænsning er tilladt i henhold til gældende lovgivning,
•	lave flere kopier af softwaren end det antal, der er specificeret i denne aftale eller er tilladt i henhold til gældende lovgivning på trods af nærværende begrænsning,
•	offentliggøre softwaren, så andre kan kopiere den,
•	leje, lease eller udlåne softwaren, eller
•	bruge den til kommercielle software-hosting-tjenester.
Rettighederne til at få adgang til softwaren på enhver enhed giver Dem ikke rettighed til at implementere Microsoft-patenter eller anden Microsoft-immaterialret i software eller enheder, der får adgang til enheden.
8.	ALTERNATIVE VERSIONER. Softwaren kan indeholde mere end en version, f.eks. versioner med 32-bit og 64-bit. De må kun bruge en version ad gangen.
9.	RESERVEKOPIE. De har ret til at tage én sikkerhedskopi af softwaremediet. De må kun benytte den til at oprette forekomster af softwaren.
10.	DOKUMENTATION. Enhver person, der har gyldig adgang til Deres computer eller Deres interne netværk, må kopiere og bruge dokumentationen til Deres interne referenceformål.
11.	SOFTWARE, DER IKKE MÅ VIDERESÆLGES. De må ikke sælge software, der er mærket "Ikke til videresalg", "NFR", "Software, der ikke må videresælges" eller "Not for Resale." 
12.	SOFTWARE, AKADEMISK UDGAVE TIL UNDERVISNINGSFORMÅL. De skal være "Godkendt Uddannelsesbruger" for at bruge software, der er mærket som "Akademisk udgave til undervisningsformål" eller "AE". Hvis De ikke ved, om de er en "Godkendt uddannelsesbruger", kan De besøge www.microsoft.com/education eller kontakte Microsoft Danmark.
13.	EKSPORTRESTRIKTIONER. Softwaren er underlagt amerikansk eksportlovgivning. De skal overholde alle danske og internationale eksportlove og -vedtægter, der gælder for softwaren. Lovgivningen omfatter restriktioner på destinationer, slutbrugere og endelig brug af softwaren. Yderligere oplysninger finder De på www.microsoft.com/exporting.
14.	SUPPORTYDELSER. Microsoft yder support på softwaren som beskrevet på www.support.microsoft.com/common/international.aspx.
15.	HELE AFTALEN. Denne aftale (inklusive garantien nedenfor) og vilkårene for supplementer, opdateringer, internetbaserede tjenester og supportydelser, som De anvender, udgør hele aftalen for softwaren og supportydelserne.
16.	GÆLDENDE LOVGIVNING.
a.	USA. Såfremt De har erhvervet softwaren i USA, er denne aftale underlagt lovgivningen i staten Washington, som gælder for misligholdelse af aftalen uanset principperne for lovkonflikter. Lovene i den stat, hvor De bor, styrer alle andre retskrav, herunder krav under statens forbrugerbeskyttelseslovgivning, love om illoyal konkurrence og uden for kontrakt.
b.	Uden for USA. Hvis De anskaffede softwaren i et andet land, gælder det pågældende lands love.
17.	JURIDISK VIRKNING. Denne aftale beskriver bestemte juridiske rettigheder. De har muligvis andre rettigheder i henhold til dansk ret. De kan også have rettigheder i forhold til den part, som De har erhvervet softwaren fra. Denne aftale ændrer ikke Deres rettigheder under dansk ret, hvis den danske lovgivning ikke tillader den det.
18.	BEGRÆNSNING OG FRASKRIVELSE AF ERSTATNING. De kan fra Microsoft og Microsofts leverandører kun opnå erstatning op til det beløb, De har betalt for softwaren. De kan ikke få dækket andre krav på erstatning, herunder erstatning for følgeskader, tabt fortjeneste, særlige, indirekte eller hændelige skader.
Denne begrænsning gælder i
•	ethvert forhold vedrørende softwaren, tjenester, indhold (herunder kode) på tredjeparts websteder eller tredjepartsprogrammer og
•	erstatningskrav for kontraktbrud, garantibrud eller manglende overholdelse af betingelser, objektivt ansvar, uagtsomhed eller andre erstatningskrav uden for aftaleforholdet i overensstemmelse med gældende lovgivning.
Det gælder også, selvom
•	reparation, erstatning eller en refundering for softwaren ikke fuldstændig kompenserer Dem for eventuelle tab eller
•	Microsoft havde eller burde have haft kendskab til risikoen for tabene.
Nogle stater tillader ikke fraskrivelse eller begrænsning af ansvaret for hændelige skader eller følgeskader, hvorfor ovennævnte begrænsning eller udelukkelse muligvis ikke gælder for Dem. De gælder muligvis heller ikke for Dem, fordi der i Deres land ikke tillades udelukkelse eller begrænsning af hændelige skader, følgeskader eller andre skader. 

***********************************************************************
BEGRÆNSET GARANTI
A.	BEGRÆNSET GARANTI. Hvis De følger instruktionerne, vil softwaren i væsentlig grad fungere som beskrevet i det Microsoft-materiale, De modtager i eller sammen med softwaren.
B.	VILKÅR FOR GARANTIEN, GARANTIMODTAGEREN OG VARIGHEDEN AF EVENTUELLE STILTIENDE GARANTIER. Den begrænsede garanti dækker softwaren i ét år, efter den er anskaffet af den første bruger. Hvis De modtager tillæg, opdateringer eller erstatningssoftware i løbet af dette år, er De dækket ind i den resterende garantiperiode eller mindst 30 dage. Hvis den første bruger overdrager softwaren, gælder den resterende garantiperiode for modtageren.
I det omfang gældende lovgivning tillader det, vil alle stiltiende garantier, garantier eller betingelser kun være gældende i den begrænsede garantiperiode. Visse stater tillader ingen begrænsninger af varigheden af en stiltiende garanti, hvorfor disse begrænsninger muligvis ikke gælder for Dem. De gælder muligvis heller ikke for Dem, da nogle lande ikke tillader begrænsninger af varigheden af en stiltiende garanti eller et vilkår.
C.	UDELUKKELSER FRA GARANTI. Nærværende garanti dækker ikke problemer, som skyldes Deres handlinger (eller manglende handlinger), andres handlinger eller begivenheder, som med al rimelighed ligger uden for Microsofts kontrol.
D.	AFHJÆLPNING VED GARANTIBRUD. Microsoft reparerer eller erstatter softwaren vederlagsfrit. Hvis Microsoft ikke kan reparere eller erstatte den, refunderer Microsoft beløbet angivet på Deres kvittering for softwaren. Microsoft reparerer eller erstatter også tillæg, opdateringer og erstatningssoftware vederlagsfrit. Hvis Microsoft ikke kan reparere eller erstatte dem, refunderer Microsoft det beløb, De eventuelt har betalt for dem. De skal afinstallere softwaren og returnere ethvert medie og andet tilknyttet materiale til Microsoft sammen med kvitteringen for at få refunderet beløbet. Disse er Deres eneste muligheder for afhjælpning i tilfælde af brud på den begrænsede garanti.
E.	FORBRUGERRETTIGHEDER PÅVIRKES IKKE. De kan have yderligere forbrugerrettigheder i henhold til gældende lokal lovgivning, hvilket nærværende aftale ikke kan ændre.
F.	FORUDSÆTNINGER FOR GARANTIEN. De skal fremlægge kvittering for at få garantiservice.
1.	USA og Canada. Hvis De ønsker garantiservice eller oplysninger om refundering af prisen på software, der er erhvervet i USA og Canada, bedes De kontakte Microsoft på:
•	(800) MICROSOFT,
•	Microsoft Customer Service and Support, One Microsoft Way, Redmond, WA 98052-6399 eller
•	besøg www.microsoft.com/info/nareturns.htm.
2.	Europa, Mellemøsten og Afrika. Hvis De har erhvervet softwaren i Europa, Mellemøsten eller Afrika, står Microsoft Ireland Operations Limited for nærværende begrænsede garanti. Hvis De vil fremsætte et krav under denne garanti, skal De kontakte enten
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Irland eller
•	Microsoft Danmark på telefon 44 89 01 00 (se www.microsoft.com/danmark).
3.	Uden for USA, Canada, Europa, Mellemøsten og Afrika. Hvis De har købt softwaren uden for USA, Canada, Europa, Mellemøsten eller Afrika, bedes De kontakte den lokale Microsoft-associerede virksomhed i Deres land (se www.microsoft.com/worldwide).
G.	INGEN ANDRE GARANTIER. Den begrænsede garanti er Microsofts eneste direkte garanti. Microsoft stiller ingen andre udtrykkelige garantier, garantier eller betingelser. Såfremt det er tilladt i henhold til dansk lovgivning, afgiver Microsoft ingen stiltiende garantier for salgbarhed, egnethed til et bestemt formål og ikke-krænkelse af immaterielle rettigheder. Hvis dansk ret giver Dem stiltiende garantier, garantier eller betingelser, til trods for nærværende udelukkelse, er Deres muligheder for afhjælpning beskrevet i afsnittet "Afhjælpning ved garantibrud" ovenfor, i det omfang afhjælpningen er tilladt i henhold til dansk lovgivning.
H.	BEGRÆNSNING OG UDELUKKELSE AF ERSTATNING FOR GARANTIBRUD. Ovenstående klausul om begrænsning og udelukkelse af erstatning gælder for brud af denne begrænsede garanti.
Nærværende begrænsede garanti giver Dem bestemte juridiske rettigheder, og De har muligvis andre rettigheder i henhold til dansk ret.